
Palayain si Kasamang Jose Ma. Sison 


ariing kinukundena ng Partido Komunista ng 
Mr: (PKP) at ng buong rebolusyonaryong 

kilusan ang pag-aresto ng pulisyang Dutch kay 
Kasamang Jose Maria Sison, Tagapangulong Tagapag- 
tatag ng PKP at Senior Political Consultant ng Nation- 
al Democratic Front of the Philippines (NDFP). 

Bastos na nireyd at hinalughog ng pulisyang 
Dutch noong Agosto 28 ang NDFP International Infor- 
mation Office sa Utrecht, The Netherlands at ang mga 
tahanan ng mga Sison at iba pang upisyal at istap ng 
NDFP peace panel, nang walang ipinakitang mandam- 
yento. Winasak ng pulisyang Dutch ang mga pintuan, 
sapilitang pinasok at sinamsam ang mga kompyuter, 
dokumento at personal na kagamitan sa nireyd na mga 
upisina at tahanan. 

Hindi ikinakaila ng rehimeng Arroyo ang papel ni- 
to sa likod ng pag-aresto kay Kasamang Sison. Buong- 
buo ang suportang lohistikal at pampulitika sa mga 
indibidwal na nagsampa ng kaso. Wala pa mang pag- 
lilitis, ipinahayag na ng mga upisyal ni Arroyo na ha- 
ngad nilang parusahan ng kamatayan si Kasamang Si- 
son. 

Si Kasamang Sison ay idinadawit sa kaso ng pag- 
kakapaslang kina Romulo Kintanar at Ar- 
turo Tabara noong 2003 at 
2004, nang ang mga ito'y lu- 
maban habang inaaresto 
ng mga tauhan ng Bagong 
Hukbong Bayan (BHB) 
ayon sa atas ng hukumang 
bayan sa bansa. Walang bata- 
yan ang paratang na iniutos 
ni Kasamang Sison ang pagpaslang sa da- 
lawa. Ang gayong akusasyon ay hindi papa- 

sa sa anumang matinong korte. Dati nang isinampa 
ang mga kasong ito sa isang korte sa Pilipinas at ipi- 
naloob sa kasong rebelyon, pero ibinasura ng husga- 
do dahil sa kawalan ng batayan. 

Mali at malisyoso ang pinalalabas na si Kasamang 
Sison ay tuwirang responsable sa mga kilos at aktibi- 
dad ng BHB. Ang mga Pulang mandirigma ay kumiki- 
los nang naaayon sa atas ng liderato ng PKP, kumand 
ng hukbong bayan at rebolusyonaryong gubyernong 
bayan na nakabase sa Pilipinas. Hindi ito isang “pri- 
badong hukbo” ni 
Kasamang Sison, 
tulad ng nais 
palabasin ng 
reaksyunar- 
yong estado. 

Nakipagkutsaba ang rehimeng 
Arroyo sa gubyerno ng The Nether- 
lands upang muling isampa ang 
mga gawa-gawang kaso na ito la- 
ban kay Kasamang Sison. Nais ni- 
lang bawiin ang kakakamit lamang 
niyang ligal at pampulitikang mga 
tagumpay laban sa panggigipit ng 
rehimen at European Union. Ka- 
makailan lamang ay ibinasura ng 
Korte Suprema ang serye ng mga 
bulaan at malisyosong kasong isi- 
nampa laban sa kanya at marami 
pang iba. Noong isang buwan na- 
man ay binatikos at pinawalambisa 
ng European Union Court of First 
Instance (ECFI) ang pagbilang ng 
European Commission kay Kasa- 
mang Sison sa talaan nito ng mga 
"terorista.” Sinabi rin ng ECFI na 
nilabag ang kanyang mga karapa- 
tan, laluna ang kanyang karapatan 
para depensahan ang sarili. 

Ang pag-aresto kay Kasamang 
Sison ay tanda ng papatinding mga 
ligal na maniobra, maruruming tak- 
tika at karahasan laban sa mga upi- 
syal, tauhan at tagasuporta ng 
NDFP at rebolusyonaryong kilusan 
sa Pilipinas sa tangkang wasakin 
at pilitin itong yumuko sa mga dik- 
ta ng rehimeng US-Arroyo. Malaon 
nang gustong pwersahin ni Arroyo 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.org 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


ang NDFP na magdeklara ng di na- 
papanahon at matagalang tigil-pu- 
tukan kahit pa wala pang napagka- 
kaisahang mga hakbangin upang 
lutasin ang mga batayang usaping 
nasa ugat ng armadong labanan. 
Si Kasamang Sison ang pinaka- 
huli lamang sa marami nang bikti- 
ma ng mga pasistang atake ng re- 
himeng Arroyo laban sa mga kon- 
sultant at istap ng NDFP sa usa- 
pang pangkapayapaan. Mula Hunyo 
2006, dinukot sina Leo Velasco, 
Prudencio Calubid, Rogelio Calubad 
at Cesar Batralo, pawang mga kon- 
sultant ng NDFP na nakabase sa 
bansa, at ang kanilang mga istap 
at kasama. Lubusang binabalewala 
ng rehimen ang mga kasunduan sa 
pagitan nito at ng NDFP, mga pan- 
daigdigang deklarasyon sa mga ka- 
rapatang-tao at karapatang sibil, 
pati na ang mga internasyunal na 
kumbensyon at protokol hinggil sa 
sibilisadong kondukta ng digmaan. 
Ang pag-aresto kay Kasamang 
Sison ay nagpapatampok sa nagpa- 
patuloy na kampanya ng rehimen 
ng pagpatay, pagdukot at pandara- 
has sa mga aktibista sa ligal na la- 
rangan ng pakikibaka at iba pang 
masusugid na kritiko nito. Nag- 
babadya ang ibayo pang pandara- 

Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


has at panunupil sa ligal at hayag 
na demokratikong kilusan sa Pilipi- 
nas. 

Lubos na papanagutin ng PKP 
at ng mga rebolusyonaryong pwer- 
sa sa Pilipinas ang rehimeng US-Ar- 
royo at ang gubyernong Dutch sa 
anumang pinsalang BB maaaring 
mangyari kay Kasamang Sison ha- 
bang nasa kamay siya ng mga aw- 
toridad na Dutch. Pinangangamba- 
han ng kanyang mga tagasuporta 
ang posibleng ekstrahudisyal na 
pagpasa (extraordinary rendition) 
sa kanya sa US o ibang bansa, o 
ang sapilitang pagbabalik sa kanya 
sa Pilipinas para maging target ng 
mga naghihintay na berdugong 
death squad ng rehimeng Arroyo. 

Nananaginip nang gising ang 
rehimeng Arroyo nang sabihin ni- 
tong ang pag-aresto kay Kasamang 
Sison ay magpapahina sa determi- 
nasyon ng mga rebolusyonaryong 
pwersa at makapipigil sa patuloy 
na paglaki at pagsulong ng rebolu- 
syonaryong kilusan sa Pilipinas. Sa 
katunayan, ginagatungan lamang 
nila ang naglalagablab na galit ng 
mamamayang Pilipino sa naghaha- 
ring brutal na rehimen. 

Nananawagan ang Partido Ko- 
munista ng Pilipinas na ipaglaban 
ang kagyat na pagpapalaya kay 
Kasamang Sison. Kailangang kumi- 
los ang lahat upang mapangalaga- 
an ang kanyang buhay at mga ka- 
rapatan. Ang kanyang paglaya at 
kaligtasan ay nakaasa nang malaki 
sa masigla at tuluy-tuloy na mga 
kilos-protesta sa Pilipinas, sa The 
Netherlands at iba pang bansa. 

Kaalinsabay nito, inaatasan ng 
PKP ang lahat ng yunit ng Bagong 
Hukbong Bayan na patuloy na pa- 
igtingin ang mga taktikal na open- 
siba sa buong bansa para makapag- 
ambag sa sama-samang pagsisikap 
ng mamamayang Pilipino na tapu- 
sin na ang papet, bulok at malupit 
na rehimeng Arroyo at ibayong ma- 
isulong ang digmang bayan tungo 
sa bago at mas mataas na antas. M 

Protesta at suporta para kay Ka Joema 


alayain si Ka Joema! Ito ang 
Phzstatasang sigaw ng iba't 

ibang mga grupo at kilalang 
personalidad sa loob at labas ng 
bansa matapos na arestuhin at iku- 
long si Kasamang Jose Ma. Sison sa 
The Netherlands. 

Isa siyang “malumanay na tao 
at lider na inspirasyon sa marami,” 
pahayag ng bantog na si Atty. 
Ramsey Clark, dating Attorney Ge- 
neral ng US at kilalang internasyu- 
nal na abugado para sa karapatang- 
tao. Nag-alok si Clark ng kanyang 
serbisyo at ipinahayag ang kan- 
yang kahandaang maging bahagi 
ng internasyunal na panel ng mga 
abugadong magtatanggol kay Ka 
Joema, na tagapangulo rin ng In- 
ternational League of Peoples 
Struggle (ILPS). 

Bago ito, isinampa ng mga ki- 
natawan ng Bayan Muna na sina 
Satur Ocampo at Teodoro Casiño 
ang House Resolution No. 197 sa 
Kongreso na humihiling na imbes- 
tigahan ang pag-aresto kay Sison. 
Nagpahayag sila ng pagkabahala 
na ang pagkukulong kay Sison ay 
magreresulta sa ganap na pagbag- 
sak ng usapang pangkapayapaan. 

Hiniling din ni Sen. Loren Le- 
garda sa rehimeng Arroyo na tiya- 
king hindi malalabag ng gubyer- 
nong Dutch ang mga karapatang- 
tao at karapatang sibil ni Ka Joe- 
ma. Gayundin ang panawagan ng 
Moro Islamic Liberation Front 
(MILF). 

Inilunsad ang sunud-sunod na 
mga demonstrasyon sa Amsterdam 
at sa The Hague, kabisera ng The 
Netherlands, mula nang arestuhin 
at ikulong ng pulisyang Dutch si Ka 
Joema. Noong Agosto 30 at 31, 
may 100 tagasuportang nagpiket 
sa labas ng korte kung saan dinidi- 
nig ang kaso ni Ka Joema. Pina- 
ngunahan sila nina Ka Julie Sison, 
asawa ni Ka Joema, at Ka Luis Ja- 

landoni, pinuno ng negotiating pa- 
nel ng NDFP. 

Lumahok din sa demonstrasyon 
ang ILPS sa The Netherlands at 
mga kinatawan ng Dutch-Philip- 
pines Solidarity (NFS), partidong 
NCPN, Rode Morgen, International 
Committee Against Disappearances 
(ICAD), International Committee 
Defend, Solidarity Indonesia, Soli- 
darity Bangladesh at Solidarity Tur- 
key at maraming Pilipinong nanini- 
rahan sa The Netherlands. Naging 
tampok na balita sa mga lokal na 
pahayagan ang mga kilos protesta 
roon. 

May mga kilos-protesta ring 
inilunsad sa harap ng mga embaha- 
da at konsulado ng The Netherlands 
sa Pilipinas, Belgium, Canada (To- 
ronto, Montreal at Vancouver), 
South Korea, Taiwan, Hong Kong, 
India, Indonesia at Australia. Sa US 
(Los Angeles, New York at Washing- 
ton D.C.), sumama sa mga kilos 
protesta ng Bayan-USA ang Inter- 
national Action Center, ANSWER 
Coalition, Revolutionary Commu- 
nist Party USA, Freedom Road Soci- 
alist Organization, Center for 
Constitutional Rights, Troops Out 
Now Coalition, Students for a De- 
mocratic Society, Pakistan-USA Fre- 
edom Forum, Al-Awda, Committee 
Against Anti-Asian Violence (CAA- 
AV), Revolution Books at Veterans 
for Peace. Binatikos din ng Nation- 
al Lawyers Guild sa US ang "walang 
batayang" mga akusasyon at nilu- 
tong mga "ebidensya" laban kay Ka 
Joema at nanawagan sa mama- 
mayang ng US na makiisa sa pag- 
tutol sa paglapastangan ng 
katarungan sa kaso ni Ka Joe- 
ma. Bumuhos din sa 
mga embahada at kon- 
sulada ng The Nether- 
lands sa iba't ibang 
bansa ang mga sulat, 
email at fax ng mga protesta at 


kahilingan ng pagrespeto sa mga 
karapatan ni Ka Joema. 


Gawa-gawang kaso 

Kaliwa't kanang batikos ang 
inabot ng gubyerno ng The Nether- 
lands sa pagsasampa ng mga kaso 
laban kay Ka Joema na dating ibi- 
nasura na ng Korte Suprema sa Pi- 
lipinas. Inaakusahan si Ka Joema 
ng “inciting to murder” o pag-uu- 
tos umano ng pagpatay kina Romu- 
lo Kintanar noong 2003 at Arturo 
Tabara noong 2004. Ang dalawa ay 
kapwa namatay sa pakikipagsagupa 
sa mga tim ng BHB na inatasan ng 
hukumang bayan sa Pilipinas para 
sila'y arestuhin at paharapin sa 
mga nakasampa noong kasong kri- 
minal. 

Inaamin ng mga upisyal ni Ar- 
royo na sila ang nasa likod ng pag- 
sasampa ng mga byudang sina Glo- 
ria Kintanar at Veronica Tabara ng 
kaso laban kay Ka Joema sa The 
Netherlands. Ayon sa Philippine 
National Police, sila mismo ang 
naghanda ng ebidensya na gagami- 
tin sa kaso. Sagot ng gubyernong 
Arroyo ang mga nagastos at gagas- 
tusin pa nina Gloria Kintanar at Ve- 
ronica Tabara sa pagpunta sa The 
Netherlands at pagtetestigo roon. 

Ang mga kasong ito ay kabilang 
sa mga kasong sinaklaw ng isang 
kasong rebel- 
yong ibina- g 
sura ng Ma- 
kati Re- 

gional Trial Court noong Hulyo 11 
sa utos ng Korte Suprema ng Pilipi- 
nas, kaya hindi na ito maaaring bu- 
haying muli. Paglapastangan sa ka- 
pasyahan at aksyon ng mga korte 
sa Pilipinas, sa gayon, ang muling 
pagbubuhay ng kaso sa The Nether- 
lands. 

Bukod sa pagkwestyon sa ga- 
wa-gawang kaso laban kay Ka Joe- 
ma, kinukwestyon din ng mga abu- 
gado ni Ka Joema ang awtoridad ng 
The Netherlands na litisin si Ka Jo- 
ema sa isang kaso na naganap sa 
Pilipinas. Iginigiit din nila ang 
pagrespeto sa mga karapatan ni Ka 
Joema at pagbabalik ng mga com- 
puter, dokumento at iba pang ka- 
sangkapan na kinumpisika sa tira- 
han niya, tangggapan ng NDFP In- 
ternational Office at mga istap ng 
NDFP sa The Netherlands. 


Parang nakakulong 
sa Guantanamo 

Malupit ang pagtrato kay Ka 
Joema sa kanyang pagkakakulong 
sa Scheveningen Penitentiary sa 
The Hague. Inihambing ng kanyang 
mga abugado ang pagtrato kay Ka 
Joema sa mga “ekstrahudisyal” na 
pang-aabuso ng US sa tinatagurian 
nitong mga “teroristang” nakaku- 
long sa piitang itinayo ng US sa lo- 
ob ng Guantanamo Bay Naval Base. 

Inilagay na si Ka Joema sa soli- 
tary at katayuang incommunicado o 
walang ugnay sa labas ng piitan. 
Ito ay kahit pagpapasyahan pa la- 
mang kung may batayang ituloy 
ang paglilitis sa kanya. Bukod sa 
hindi pinahihintulutan si Ka Joema 
na magbasa ng dyaryo, manood ng 
telebisyon o makinig sa radyo, pi- 
nagbabawalan din siyang mabisita 
ng kanyang asawa, madalhan ng ki- 
nakailangang gamot para sa kan- 
yang sakit sa puso at tubig sa ba- 
ga at mabigyan ng pamalit na da- 
mit. Limitado lamang sa isang oras 
sa isang araw ang konsultasyon ni- 
la ng abugado niyang si Michel 
Pestman. 

MATATAGUMPAY NA OPENSIBA NG BHB MW 


Mga pulis, nalansi ng BHB 
sa Davao Oriental 


NG e na naman ng Bagong Hukbong Bayan (BHB) ang mga 
armadong galamay ng rehimeng US-Arroyo nang salakayin nito ang 
San Isidro Municipal Police Station sa Davao Oriental noong Agosto 22. 
Walang putok na nagapi ng BHB ang istasyon kung saan nasamsam 


ang 14 na armas at mga bala. 


Umaga ng araw na iyon, dumating sa himpilan ang dalawang na- 
kaunipormeng militar sakay sa isang van. Dala-dala nila ang dalawa 
kataong sumuko umano sa kanila. Ngunit nang makapasok na sa upi- 
sina ng PNP ay tinutukan nila ng mga pistola ang mga nabiglang pu- 
lis at sinamsam ang mga baril sa kanilang armori. 

Kasabay ng pagsalakay sa munisipyo ay kinumpiska rin ang mga 
sandata ng mga bantay ng kalapit na SODACO Agricultural Corporation. 
Sa kabuuan, 16 ang nakumpiskang mga armas na kinabibilangan ng 11 
ripleng M16, dalawang kal. 45 pistola, isang pistolang 9 mm at dala- 


wang shotgun. 


Inilunsad ng Davao-Agusan Command (pinagsanib 


. na mga pwersa ng 3rd Pulang Ba- 
gani Company at Wilfredo 
g ] Zapanta Command ng 
dg BHB) ang taktikal na 

5 opensibang ito habang 


ATE /N idinadaos ng 1001st Bde 
po 
gada ang nangyaring reyd dahil sa 


:f araw mismong iyon ay nagyayabang ito sa 
f midya sa napasuko nilang mga Lumad na 


bt ang kanilang anibersaryo. 
Y Isang sampal sa mukha ng bri- 


i hi mga kasapi umano ng BHB. Ayon naman kay 


tar. 


Ka Boyet Makatindog ng Davao-Agusan Com- 
| mand, ang mga pinasuko umano ay mga 
| bandidong Lumad na inuugnayan ng mili- 

Iniharap si Ka Joema sa korte 
noong Agosto 31 kung saan nag- 
pasya ang huwes na ibimbin pa si- 
ya nang karagdagang 14 na araw. 
Muli siyang ihaharap sa korte sa 
Setyembre 7 at doon pagpapasya- 
han kung siya ay palalayain o iku- 
kulong pa nang 90 araw bago ang 
pormal na paglilitis sa kinakaharap 
na mga kasong kriminal. 

Malinaw, ayon kay Atty. Romeo 
Capulong, abugado ng NDFP peace 


panel at isa rin sa mga abugado ni 
Ka Joema, na mga paglabag ito sa 
kanyang mga karapatan sa ilalim 
ng internasyunal na batas. Sa katu- 
nayan, aniya, dapat igawad kay Ka 
Joema ang mga karapatan bilang 
"prisoner of conscience” (bilanggo 
dahil sa pampulitikang paninindi- 
gan). Ani Capulong, si Ka Joema ay 
isang tunay na rebolusyonaryo at 
di nararapat na tratuhing teroris- 
ta. AB] 


ANG BAYAN Setyembre 7, 2007 


Baggao: Napanday sa matinding hirap, 


sakripisyo at pakikibaka 


(Napanday sa mahabang kasaysayan ng pakikibaka ang mamamayan ng 
Baggao sa prubinsya ng Cagayan. Di sila natinag sa kabila ng tuluy-tuloy 
na malupit na pananalasa ng militar. Paulit-ulit silang tumitindig at luma- 
laban para kamtin ang hustisya at mga tagumpay sa pakikibaka. Pinatu- 
tunayan nila ito ngayon sa harap ng ibayong konsentrasyon ng atake sa 
kanila ng kaaway. Isinasalaysay sa artikulong ito ang kapugay-pugay na 
kasaysayan ng kasigasigan, dedikasyon at tapang sa pakikibaka ng mama- 
mayan ng Baggao. Halaw ito sa isang editoryal ng Baringkuas, ang rebo- 
lusyonaryong pahayagang masa sa Cagayan Valley.) 


agkalipas ng Ikalawang Dig- 
Pra: Pandaigdig, ang mala- 

lawak na lupain sa mga bayan 
ng Alcala, Amulong at Ilocos na 
iniwanan ng malalaking asendero 
noong gera ay ibinalik sa kanila ng 
papet na gubyerno. Libu-libong 
magsasaka na noo'y nakapwesto sa 
nasabing mga lupa ang pinalayas 
ng mga asendero. Napilitan ang 
mga magsasaka na magbukas ng 
mga bagong prontera at maghawan 
ng masasakang lupa sa paanan ng 
Sierra Madre. Bitbit lamang ang ka- 
nilang mga binhi ng palay, ilang 
kagamitan at ilang kasuotan, bi- 
nagtas nila ang ilog Pared hang- 
gang marating ang ngayo'y bayan 
ng Baggao. Sa pagsisikap at tiya- 
ga, binungkal at pinayaman nila 
ang lupa roon. 

Noong 1957, ginamit ng reak- 
syunaryong gubyerno at malalaking 
panginoong maylupa ang cadastral 
survey (surbey ng lawak, hangga- 
nan, halaga at pag-aari ng mga lu- 
pain) upang makapagtukoy ng ma- 
aari pa nilang makamkam na di ti- 
tuladong mga lupain. Nasaklaw ng 
sarbey na ito ang Baggao. Kaagad- 
agad, pinatituluhan ng tatlong 
malaking panginoong maylu- a 
pa--ang mga ae i 


yang Palla- 

Ramirez at Caculitan—ang mga lu- 
paing mahigit isang dekada nang 
binubungkal ng mga magsasaka. 
Gamit ang dahas at paninin- 
dak, nagsimula silang maningil ng 
upa sa lupa pagkatapos nito. Ulti- 
mong mga kawayan at yantok mu- 
la sa gubat at mga yamang ilog ay 
kanilang inari. Marami sa kababai- 
han ang ginahasa at inangking pa- 
rang laruan ng malalaking pangi- 
noong maylupa. 
Kaya naman pagsapit ng 1970, 
nang marating ng Partido at Ba- 
gong Hukbong Bayan (BHB) ang 
lugar, mainit na tinanggap ng mga 
magsasaka ang mga kasama at Pu- 
lang mandirigma. Kaagad nilang 
naintindihan at kinatigan ang mga 
ipinaglalaban ng rebolusyon. 
Mabilis na nabuo ang mga rebo- 
lusyonaryong organisasyong 
masa na sumaklaw sa 
buu-buong 


N 

mga baryo. Itinatag ang mga lokal 
na sangay ng Partido mula sa mau- 
unlad na aktibista at sumapi sa 
hukbong bayan ang pinakamahuhu- 
say na mga anak ng mga magsasa- 
ka. Nagsilbing mahusay na inspira- 
syon ang mga rebolusyonaryong 
pagsulong sa Baggao at naghudyat 
ito ng paglaganap ng rebolusyo- 
naryong kilusan sa mas malawak na 
bahagi ng prubinsya ng Cagayan. 
Noong 1977, iniharap ng mga 
magsasaka ng Baggao sa hukumang 
bayan ang kaso ng pang-aabuso, 
panggigipit at pagpapahirap sa ka- 
nila ng malaking panginoong may- 
lupang si Sebio Caculitan, ang 
noo'y pinakadespotiko sa mga pa- 
nginoong maylupa sa lugar. Napa- 
tunayan ng hukuman ang mara- 
ming mabibigat na krimen ni Cacu- 
litan sa mamamayan at iginawad sa 
kanya ang kaparusahan. Pagkata- 
pos nito, lumisan sa Baggao ang 
mga pamilya ng malalaking pangi- 
noong maylupa. Ang mga inaban- 
donang lupa ay libreng ipinamaha- 
gi ng Partido sa mga dating tenan- 
te at ang mga naiwang hayop ay 
ibinigay sa mga magsasakang wa- 
lang hayop na pantrabaho. 
Ngunit hindi 
a basta-bastang isinu- 
ko ng naghaharing 
uri ang kanilang 
'4 mga interes. Idi- 
neploy sa lugar 
ang 21st IB 
ng Philippine 
/ ) Army na nag- 
: hasik ng kalu- 
/ pitan sa mama- 
"“ mayan. Malawa- 
kan ang iligal na 
pang-aaresto at 
: pagkulong, pam- 
bubugbog, pa- 
ngunguryente 

at iba pang matitinding pang-aa- 
buso. Marami rin ang sinalbeyds, 
pinugutan at sinunog ang mga 
bangkay. 

Sa harap ng tindi ng pang-aa- 
buso, lumikas sa kanilang mga ta- 
hanan ang maraming kalalakihan. 
Ilan sa kanila ay napilitang mang- 
gubat. Marami ang nagpatuloy ng 
pag-oorganisa sa ibang lugar at 
ang iba sa kanila'y sumapi na sa 
hukbong bayan. Pinasan ng kaba- 
baihan ang lahat ng trabaho sa 
pagsasaka para mabuhay ang mga 
pamilya nila. Dahil mga babae na 
lamang ang nadatnan sa baryo ng 
mga sundalo, sila ang pinilit na 
maggiya sa mga operasyon. Nang 
may gahasaing babae ang mga 
sundalo, tumungo na rin sa gubat 
ang ilan habang marami rin ang su- 
mapi sa hukbong bayan. 

Dahil sa lahat ng ito, matapang 
na lumaban ang taumbaryo. Gina- 
wa nila ang lahat upang mapalaya 
ang mga nakakulong at palayasin 
ang mga sundalo. Noong 1979, 
nagsampa sila ng kaso sa reaksyu- 
naryong korte laban sa hepe ng 
21st IB na si Lt. Col. Antonio Pa- 
lafox. Naglunsad sila ng mga kilos- 
protesta na umabot hanggang Tu- 
guegarao, kabisera ng prubinsya. 
Makasaysayang tagumpay ang na- 
kamit nilang pagpapalaya sa lahat 
ng mga nakakulong nilang kababa- 
ryo at pagpapalayas sa 21st IB mu- 
la sa Baggao. 

Malaki ang pangamba ng noo'y 
Defense Minister Juan Ponce Enrile 
na kumalat ang apoy ng paglaban 
ng mga taga-Baggao sa buong pru- 
binsya ng Cagayan. Si Enrile ang 
pinakamalaki noong burukrata ka- 
pitalistang taga-Cagayan. Sakop ng 
operasyon ng kanyang pinakamala- 
laking commercial logging sa Caga- 
yan ang Baggao. Kaya ipinadala ni- 
ya roon ang isa sa pinakamalulupit 
na berdugo ng diktadurang Mar- 
cos--s1 Maj. Rodolfo Aguinaldo. 

Naging tatak ni Aguinaldo ang 
matitindi at laganap na karahasan 

at paglabag sa karapatang-tao hin- 
di lamang sa Baggao kundi sa bu- 
ong Cagayan Valley. Makailang ulit 
na idineklarang “no man's land” 
ang mga baryo sa Baggao at kala- 
pit na bayan ng Gattaran, laluna 
noong panahon ng Oplan Katata- 
gan (1983-84). Nagbanta si Agui- 
naldo na sinumang tagaroon na 
maaabutan nilang buhay ay papa- 
tayin. Malawakan ang mga pagdu- 
kot, pang-aaresto at pagpatay. Pi- 
nagsusunog at pinagwawasak ang 
mga bahay, kasangkapan at pana- 
nim, pinagpapatay ang mga ala- 
gang hayop, pinaghahakot ang 
mga nakaimbak na bigas at pagka- 
in ng masa. Muling napilitang lu- 
mikas ang maraming residente mu- 
la sa mga lugar na ito. Ang ilan ay 
napunta sa malalayong baryo at 
may mga napadpad pa sa mga ka- 
bayanan at kalunsuran. 

Ngunit hindi pa rin nawala ang 
higpit ng tiwala at pagkatig sa Par- 
tido, BHB at rebolusyonaryong ki- 
lusan na malalim na nakaugat na sa 
diwa ng mga tagaroon. Karamihan 
ay nagpatuloy sa pagkilos at pag- 
oorganisa saanman sila mapunta at 
maraming sumapi sa hukbong ba- 
yan sa iba't ibang lugar. Ang mga 
aktibistang naiwan sa Baggao ay 
patuloy na umugnay sa kilusang 
masa sa mga syudad at sentrong 
bayan at lumahok sa mga rali, fact- 
finding mission at iba pang pagki- 
los. 

Di rin lubusang nasagot ang 
mga saligang problema ng mama- 
mayan makaraan ang pagpapatalsik 
kay Marcos noong 1986. Katulad sa 
iba pang lugar, kunwa'y sinaklaw 
ng bogus na programa ng reporma 
sa lupa ng rehimeng Aquino ang 
mga pag-aari ng mga panginoong 
maylupa sa Baggao. Maraming 
magsasaka ang nalinlang ng De- 
partment of Agrarian Reform at na- 
kapagsimula nang magbayad ng 
amortisasyon sa lupang diumano'y 
mapapasakanila. Ngunit sa halip na 
mapasakanila ang mga lupain, ang 


aktwal na nangyari'y bumalik la- 
mang doon ang mga panginoong 
maylupa at muling naningil ng upa 
sa lupa sa mga magsasakang muli 
nilang ginawang tenante. Noong 
2001, ang mga magsasaka sa mga 
lupaing inaangkin ng mga Pallagao 
at Ramirez ay nagpasyang tumigil 
na sa pagbayad ng upa sa lupa. Ka- 
alinsabay, lumaganap din ang kam- 
panya sa hakbang-hakbang na pag- 
papawi ng usura at pagpapataas ng 
presyo ng mga produkto ng mga 
magsasaka. 

Tinangka ng kaaway na hadla- 
ngan ang panibagong pagsigla ng 
kilusang magsasaka sa lugar. Ipina- 
kat ang mga Reengineered Special 
Operations Team (RSOT) ng AFP no- 
ong 2003 sa mga baryo ng Carrupi- 
an, Bunugan at Baguno. Sunud-su- 
nod na naman ang mga kaso ng 
pandarahas, pang-aabuso at pana- 
nakot ng militar sa mga magsasa- 
ka. Gayunpaman, hindi nila naga- 
wang lupigin ang mamamayan do- 
on. Nagpatuloy na makibaka ang 
mga magsasaka ng Baggao pagka- 
alis ang RSOT. Naipagtagumpay ni- 
la ang pagpapababa ng interes sa 
pautang ng mga komersyante. Ma- 
tagumpay din nilang napapayag 
ang mga komersyante na kansela- 
hin ang mga utang na di na maba- 
yaran ng mga magsasaka dulot ng 
matitindi at malawakang pinsalang 
dala ng sunud-sunod na mga bag- 
yo. 

Inspirasyon ng mga taga-Caga- 
yan Valley ang kasiglahan at ta- 

gumpay ng pagkilos sa Baggao. Alun- 
along lumalaganap ang matatagumpay 
na pakikibakang magsasaka sa buong re- 
hiyon. 

Humaharap ang mamamayan ng 
Baggao sa mas matinding pagsubok. 
Ang sakunang dala ng bagyong tumama 
sa lugar noong 2005 ay sinabayan ng 
mas mapaminsalang sakunang dulot ng 
Oplan Bantay Laya ng rehimeng US-Arro- 
yo. Sa ilalim ng OBL2, ginawang priority 
area ng 5th ID sa kabuuan ng Cagayan 
Valley ang Baggao. Pinupuntirya ng mili- 
tar ang Caguimongan, isang organisa- 
syong masa ng mga magsasakang Caga- 
yanon. Ilang ulit na sinalakay hanggang 
tuluyang pasabugin noong Hulyo 2006 
ang pinatatakbo nitong istasyon ng rad- 
yo--ang Radyo Caguimongan sa pobla- 
syon ng Baggao. 

Hindi na lamang mga karaniwang 
operasyong militar tulad ng dati ang ini- 
lulunsad ngayon ng mga pasistang tropa 
sa lugar. Gumagala ang mga death squad 
ng pasistang militar na nakapatay na ng 
maraming lider at aktibistang masa sa 
lugar. 

Itinambak sa maliit na tipak ng Ca- 
ruppian, Bunugan at Baguno ang 17th 
IB, 51st at 53rd Reconnaissance Com- 
pany, ang 49th Scout Ranger Forces 
Company at ang Bravo at Charlie Com- 
pany ng 21st IB. Nito lamang Enero, idi- 
neklara na namang “no man's land” ang 
ilang bahagi ng Carrupian. Tinotoo ng 
militar ang banta nilang “shoot-to-kill” 
nang pagbabarilin nila ang apat na dala- 
gitang estudyanteng pumunta lamang sa 
kanilang eskwelahan. Walang pakunda- 
ngan na naman ang mga panununog, 
pagpapalikas ng masa at iba pang pagla- 
bag sa karapatang-tao. Karahasan, teror, 
kapinsalaan at gutom ang umiiral nga- 
yon sa Baggao. 

Ngunit tulad ng dati, hindi nagpa- 
patalo ang mamamayan ng Baggao. Na- 
nanatiling mataas ang kanilang panla- 
bang diwa. Sa kabila ng walang habas na 
karahasan at pananalasa sa mamamayan 
at ibayong hirap sa paglaban na dulot ng 
OBL, nakatayo pa rin sila at nananatiling 
determinado sa patuloy na paglaban 
upang biguin at gapiin ang kaaway. [EB 

MATATAGUMPAY NA OPENSIBA NG BHB MW 


Matatagumpay na armadong 
aksyon ng BHB 
sa Isabela at Quirino 


(Ang sumusunod ay ulat ng mga laba- 
nan sa Cagayan Valley mula no- „~ 
ong Abril na hindi pa nai- mi 
lalathala sa Ang Ba- 
a 


yan.) r 
Ki sa mga tagumpay 

ng rebolusyonaryong kilu- “ 
san sa Cagayan Valley ang ilang aksyong militar ng Bagong Huk- 
bong Bayan (BHB) sa Isabela at Quirino noong nakaraang Abril. 
Nangyari ang mga labanan sa gitna ng operasyon ng mga sunda- 
lo sa panahon ng eleksyon upang matiyak ang pagkapanalo ni 
Benjamin Dy bilang gubernador ng Isabela, at ng mag-amang 
Cua sa prubinsya ng Quirino. Nangampanya rin ang mga sundalo 
laban sa mga progresibong kandidato at mga progresibong par- 
ty-list. 

Labintatlong tropa ng 54th IB at 52nd Recon Coy ang nama- 
tay sa tatlong labanan sa loob ng dalawang linggo noong Abril 
sa mga prubinsya ng Isabela at Quirino. 

Nakaengkwentro ng mga Pulang mandirigma ng Venerando 
Villacillo Command ng Bagong Hukbong Bayan (VVC-BHB) ang 
tropa ng 54th IB na pinamumunuan ni 2Lt. Joedin Ulnagan sa 
Sityo Salay, Barangay Sto. Niño, Maddela, Quirino noong Abril 
13. Agad na namatay ang pitong sundalo sa 20-minutong laba- 
nang nagsimula bandang alas-6:30 ng umaga. Isa pang sundalo 
ang namatay sa ospital. 

Apat pang sundalo ang namatay noong Abril 25 sa magkasu- 
nod na labanan sa pagitan ng mga Pulang mandirigma ng VVC- 
BHB at ng magkasanib na tropa ng 54th IB at 52nd Recon (Coy. 
Nakaengkwentro ng mga sundalo ang mga Pulang gerilya ganap 
na alas-6:30 ng umaga sa Barangay Palacian, San Agustin, Isa- 
bela. Agad na nakapagpaputok ang mga kasama at dalawang 
sundalo ang namatay. 

Makaraan ang walong oras, namataan ng mga nakaabang na 
Pulang mandirigma sa Barangay Salay, San Agustin ang mga tro- 
pang tumutugis sa kanila. Pinaputukan nila ang mga sundalo at 
agad na namatay ang dalawa sa tropa ng 52nd Recon Coy. Wa- 
lang anumang kaswalti sa panig ng BHB. 

Matapos ang natamong pinsala ng 54th IB at ng "pambirang 
yunit" na 52nd Recon Coy, nagpakalat ng kasinungalingan si 
Capt. George Domingo ng 502nd Bde na wala raw pinsala sa pa- 
nig ng AFP at maraming namatay sa panig ng BHB. Nagnakaw pa 
raw ng kalabaw ang mga kasama mula sa lugar ng labanan sa 
Maddela. 

Subalit batid ng mamamayan ang katotohanan. Mainit nilang 
ipinagbunyi ang mga tagumpay ng mga Pulang mandirigma. W 

Srana PANANALANTA NG PASISTANG ESTADO 
Apat na magsasaka, dinukot; 


mga bata, tinortyur 


pat na magsasaka ang dinu- 
As ng mga elemento ng 
29th IB sa Barangay Al- 
macen, Unisan, Quezon noong 
Agosto 29. Iniulat ng Karapatan- 
Southern Tagalog na kasalukuyang 
hawak ng militar sina Rodel Orlin- 
da, Dondon Garcia, isang nagnga- 
ngalang Jovan at ang kanyang ina. 
Pinagbibintangan ng militar na 
sumapi sa rebolusyonaryong kilu- 
san ang apat na magsasaka subalit 
anim na araw na silang nakabimbin 
ay wala pang kasong isinasampa 
laban sa kanila. Ayon kay Doris Cu- 
ario, pangkalahatang kalihim ng 
Karapatan-ST, hindi pinapayagan 
ng militar na makausap ng kanilang 
mga kamag-anak ang mga biktima. 


Mga bata, pinahirapan 

Walong bata na may edad apat 
hanggang 16 taong gulang ang ti- 
nortyur ng mga myembro ng Joint 
Special Operations Force noong 
Agusto 19 sa Indanan, Sulu. 

Ayon kay Temojen Tulawie ng 
Consortium of Bangsamoro 
Civil Society (CBCC), inaresto 
ng AFP ang mga bata kasa- 
ma ang kanilang mga ma- 
gulang at pinalalabas na 
sila ay mga myembro at 
tagasuporta ng Abu / 
Sayyaf. Dinala sila sa , 
Camp Teodulo Bautis- *=/ | 
ta, kampo ng Task ^’ 
Force Comet, 104th Army Bri- 
gade at Joint Special Operations 
Force sa Jolo. 

Tinutukan ng patalim ang 
mga bata habang iniintero- 


3 
ga ng mga nakabonet na xt =g" 


sundalo. Pinipilit silang 
pagbintangan ang kanilang A 
mga magulang na mga myem- “LU 

bro ng Abu Sayyaf at pinagsabi- 
hang maghukay na ng kanilang li- 
bingan. Isang 13 taong gulang na 
batang babae ang naging saksi sa 
tortyur na dinaanan ng kanyang 
ama. 

Sa pinakahuling ulat, pinalaya 
na ng AFP ang mga bata ngunit na- 
kabimbin pa ang kanilang mga ma- 
gulang. 


Magkapatid na Manalo, 
binigyang-proteksyon 
ng Korte Suprema 

Dalawang magsasakang nakata- 
kas matapos dukutin, pahirapan at 
ibimbin ng militar ang binigyang- 
proteksyon ng Korte Suprema. Sa 
kautusang ipinalabas noong Agosto 
24, pinagbawalan ng Korte Supre- 
ma ang militar, pulisya at iba pang 
pwersang panseguridad ng rehi- 
meng Arroyo na arestuhin at gipi- 
tin ang magkapatid na Raymond at 
Reynaldo Manalo. 


Dinukot ng mga elemento ng 
CAFGU ang magkapatid sa Barangay 
Buhol na Manga, San Ildefonso, 
Bulacan noong Pebrero 14, 2006. 
Mahigit isang taon silang itinago 
sa iba't ibang safehouse at kampo 
militar sa Luzon. 

Nagsampa ng writ of habeas 
corpus ang kanilang pamilya para 
maipalitaw sila. Ngunit tinakot ni 
Maj. Gen. Jovito Palparan, Jr. na 
noo'y hepe ng 7th ID ang pamilya 
at pinigilan silang dumalo sa mga 
pagdinig ng Court of Appeals (CA) 
hinggil sa kanilang petisyon. 

Ang magkapatid na Manalo ay 
kinatawan ng kanilang mga abuga- 
dong kabilang sa Free Legal Assis- 
tance Group (Flag) na sina Jose 
Manuel Diokno, Theodore Te at 
Ricardo Sunga. 

Matinding tortyur. Isinalaysay 
ng magkapatid ang matinding tor- 
tyur na dinanas nila sa kamay ng 
militar. May mga pagkakataong pi- 
naliguan sila ng kanilang ihi, binu- 
husan ng tubig ang kanilang ilong 
at pinagpapalo ng isang kadenang 
may alambreng-tinik sa dulo. Pi- 
nakain sila ng bulok na pagkain. 


. Binantaan silang papatayin ang 


kanilang mga ka- 
3” mag-anak kapag si- 
H ay tumakas at mag- 
TEN sumbong hinggil sa ka- 
J, :} nilang naranasan. Na- 
z katakas lamang sila mu- 
la sa isang safehouse sa 
A Pangasinan noong Agusto 
} 13 nang malasing ang ka- 
- nilang mga bantay. 
Isinalaysay din ni Ray- 
mond na nakausap niya ang 
\ dinukot na mga estudyante 
ng University of the Philip- 
pines na sina Sherlyn Ca- 
* dapan at Karen Empefo 
nang dalhin sila sa Camp 
Tecson, San Miguel, Bulacan: sa 
Fort Magsaysay, Palayan City, Nu- 
eva Ecija: at sa isa pang kampo mi- 

litar sa Limay, Bataan. Nasaksihan 
nila ang pambubugbog na ginawa 
ng militar kay Manuel Merino at 
kung papaano siya dinala palabas 
upang patayin. Napag-alaman nila 
na sinunog ng militar ang bangkay 
ni Merino. 


Gawa-gawang kwento tungkol 
kay Burgos, mariing kinundena 

Mariing kinundena ng PKP ang 
pinakahuling kasinungalingan ng 
militar kaugnay sa pagdukot kay 
Jonas Burgos, aktibistang anak ng 
anti-Marcos na peryodistang si Joe 
Burgos. 

Iniharap sa midya ng mga upi- 
syal ng pulisya noong Agusto 28 si 
Emerito Lipio, dating provincial co- 

ng mga Tsuper at Operator Nation- 
wide (PISTON) na mahigit isang ta- 
on nang nawawala. Pinalalabas ng 
PNP na si Lipio ay isang operatiba 
ng BHB na sangkot sa pagdukot 
kay Jonas noong Abril 28 sa Que- 
zon City. 

Kabilang si Lipio sa pitong lider 
ng Central Luzon tsapter ng PISTON 
na dinukot ng mga operatiba ng 
69th IB at pulisya sa Angeles City, 
Pampanga noong Hulyo 3, 2006. 
Pinakawalan ng militar ang mga di- 
nukot maliban kay Lipio. Isinaila- 
lim siya sa matinding pisikal at si- 
kolohikal na tortyur. 

Lalong hindi kapani-paniwala 
ang iskrip ng AFP nang palabasin 
nilang inutusan diumano si Lipio 


n 


diumano ng PKP sa Bulacan, na 
manmanan si Burgos. 

Ang totoo, ang tinutukoy na si 
de Guzman ay dinukot ng mga 
ahente ng militar sa kanyang bahay 
sa Barangay San Mateo, Norzaga- 
ray, Bulacan at nakakulong mula pa 
noong Mayo 11, 2006. 

Mula't sapul ay walang konek- 
syon si de Guzman sa BHB. Isa si- 
yang pangkaraniwang magsasaka 
na dinukot upang gamitin sanang 
"testigo” para kilanlin noon si Phi- 
lip Limjoco bilang kumander ng 
BHB. Hindi ito natuloy nang itang- 
gi ng militar na hawak nila si 
Limjoco. Si Limjoco, istap ng Na- 
tional Democratic Front, ay dinukot 
ng AFP sa Pangasinan noong Hun- 


ordinator ng Pinag-isang Samahan 


Araw ng mga desaparecido 


inunita ng mga pamilya at tagapagtanggol ng 

karapatang-tao ang Pandaigdigang Araw ng mga 
Desaparecido sa isang martsa para sa mga biktima 
ng pagdukot noong Agosto 30. Nanawagan sila sa 
Korte Suprema na tulungan sila upang pwersahin 
ang rehimeng Arroyo na itigil na ang pampulitikang 
pamamaslang at pagdukot sa bansa. 

Pinangunahan ng Desaparecidos, Karapatan, 
Free Jonas Burgos Movement at iba pang organisa- 
syon ang martsa patungong Quiapo, Maynila. Nag- 
suot sila ng itim na damit at nagdala ng mga lara- 
wan ng kanilang mga nawawala at pinaslang na 
mga kamag-anak at kaibigan. Nag-alay din sila ng 
mga bulaklak at kandila para sa mga biktima ng 
paglabag sa karapatang-tao. 

Ayon sa Karapatan, umaabot na sa 184 ang di- 
nukot sa ilalim ng rehimeng Arroyo. Ilan lamang di- 
to sina Jonas Burgos (Abril 28), Luisa Posa-Domi- 
nado at Nilo Arado (Abril 12) at Leo Velasco (Peb- 
rero 18). Ang paggunita sa Araw ng Desaparecidos 
ay sinimulan sa Costa Rica noong 1982 ng Asociaci- 
on Centroamericana de Familiares de Detenidos-De- 
saparecidos (Central American Association of Rela- 
tives of the Detained-Disappeared) at ito ay luma- 
ganap sa buong mundo. 

Sa kaugnay na balita, umaabot na sa 131 kon- 


ANG BAYAN Setyembre 7, 2007 


ng isang Delfin de Guzman, 


lider yo 2006. [AB] 


á 


f gresista ang 

Ki lumalagda sa panu- 

kalang batas na isinampa ni 

Rep. Satur Ocampo ng Bayan Mu- 

na, ang “Anti-Enforced Disappearance 

Act” o HB Bill 2263. Kabilang sa mga probisyon ni- 

to ang pagbabawal na gumamit ng anumang “order 

of battle”, upisyal man ito o hindi, para maging ba- 

tayan sa pagdukot ng isang tao ng mga pulis, mili- 

tar o anumang ahensyang panseguridad ng gubyer- 

no. May katulad na panukalang ihinain si Sen. Jing- 
goy Estrada sa Senado (Senate Bill No. 7). 

Samantala, anim na petisyon na ang nakahain 

sa Korte Suprema laban sa Human Security Act, ang 

batas na nagbibigay ng ligal na basbas sa malawa- 

kang pamamaslang at mga pagdukot ng rehimen sa 

mga kaaway nito sa pulitika sa ngalan ng “anti-te- 

rorismo.” ABI 


Hello Garci 2 


HÄ na napigilan ng rehimeng Arro- 
yo ang muling pagbubukas ng Se- 
nado sa imbestigasyong "Hello Garci." /f 
Inaasahang magiging mas malawak at 
malalim ang muling pagbubukas ng im- 
bestigasyong ito kumpara sa gina- 
wa sa Kongreso noong 2005 at sa 
Senado noong 2006. 

Nagkaroon ng bagong sikad 
ang imbestigasyong "Hello Garci" nang muling 
lumitaw si S/Sgt. Vidal Doble, dating ahente ng Intel- 
ligence Service of the AFP (ISAFP). Boses ni Doble ang 
nasa mga teyp ng "Hello Garci" kung saan inilalahad 
niya ang petsa at oras nang marekord ang pag-uusap 
sa pagitan ng dating komisyuner ng Comelec na si Vir- 
gilio Garcilliano at Gloria Arroyo. Sa pag-uusap na 
iyon, pinatitiyak ni Arroyo kay Garcillano na lalamang 
siya nang isang milyong boto. 

Noong 2005, umatras si Doble sa pagtayong saksi 
sa mga imbestigasyon matapos idetine ng AFP ang 
kanyang pamilya sa Camp Aguinaldo. Sa bagong sa- 
laysay ni Doble, inamin niya ang kanyang papel sa 
"Project Lighthouse", isang operasyong pagmaman- 
man ng ISAFP na tumarget sa mga susing personali- 
dad sa oposisyon at ilan sa administrasyon. Kabilang 
sa mga ito ang yumaong si Fernando Poe Jr, mga alya- 
do ni dating presidente Joseph Estrada at mga lider ng 
grupong Magdalo. Tinarget din si Michael Defensor, 


noo'y presidential chief of staff at 
Virgilio Garcillano. Tumakbo ang 
operasyon mula Setyembre 2003 
hanggang Abril 2005. 

Ayon kay Doble, kasabwat ng ISAFP 
. ang Smart Telecommunications sa ope- 
@. rasyong ito. Nagmula sa Smart ang mga 
fJ cellphone na naglalaman ng SIM na 
l "kakambal" ng SIM na nasa tele- 


O pono ng kanilang minamanmanan. 
meN GA Lahat ng usapan na dumadaan sa 


cellphone ng kanilang minamanmanan 
ay pumapasok at narerekord sa hawak na 
cellphone ng ISAFP. Ang mga narekord na 
usapan ay ipinapasok sa computer at inililipat sa cas- 
sette tape o compact disk (CD). Ito ang isinusumite sa 
mga upisyal ng ISAFP. 

Ayon kay Doble, noon pa ma'y tukoy na nila si 
Garcillano bilang "Gary" sa mga usapan. Laking gulat 
umano ng kanilang tim nang marinig nila ang boses ni 
Gloria Arroyo. 

Tinangka ng rehimen na harangin ang panibagong 
imbestigasyon sa pagdadahilang labag daw sa anti- 
wiretapping law ang pagpapatugtog ng mga teyp na 
iligal na ginawa. Nang hindi ito umubra, tahasang 
inianunsyo ng rehimen na gagamitin nito ang Execu- 
tive Order 464 upang pagbawalan ang lahat ng mga 
upisyal ng Malacañang at AFP na tumestigo sa imbes- 
tigasyon. 

Magsisimula sa Setyembre 7 ang imbestigasyon. W 


para sa Malakanyang at $55 milyon 


Maanomalyang kontratang 
"broadband," nilalabanan 


umalawak ngayon ang pagtu- 
Le sa maanomalyang $329 

milyong kontrata para sa pag- 
tatayo ng tinatawag na National 
Broadband Network (NBN). Ang 
kontratang ito ay pinirmahan no- 
ong Abril 20 sa Hainan, China ng 
mga kinatawan ng rehimeng Arroyo 
at ng ZTE Corporation, isang kum- 
panyang Chinese. Ang ZTE ay kilala 
sa buong mundo sa panunuhol sa 
mga upisyal ng gubyerno. 

Sa ilalim ng kontratang ito, ita- 
tayo ng ZTE ang isang sistema ng 
komunikasyon para sa mga ahensya 
ng gubyerno gamit ang mabilis na 
kuneksyon sa internet. 

Pinaghahandaan ngayon ng 
oposisyon sa Kongreso ang pagsa- 
sampa ng karampatang kaso laban 
kay COMELEC Commissioner Benja- 
min Abalos kaugnay ng kanyang 
papel bilang tagapamagitan ng ZTE 
at ng mga upisyal ni Arroyo. Ayon 
sa mga ulat, si Abalos ay nagtungo 
sa China noong panahon ng elek- 
syon bilang pabuya sa kanya ng 
ZTE. 

Nabunyag din kamakailan ang 
mga panunuhol ng ZTE, na idinaan 
kay Abalos, sa iba pang mga upi- 
syal ng rehimen at maging sa isang 
kakumpitensya. May mga ulat na 
nagbigay ang ZTE ng $75 milyon 


para sa isang “tagapamagitan” na 
nasa COMELEC at nag-ambag pa ng 
$68 milyon para sa kampanya ng 
administrasyon sa eleksyon. May- 
roon ding tangkang panunuhol ng 
P200 milyon kay Romulo Neri, na 
noo'y kalihim ng Dept. of Socio- 
Economic Planning. Gayundin, sin- 
ubukang suhulan ang anak ni 
House Speaker Jose de Venecia Jr. 
na si Joey, kasosyo ng karibal ng 
ZTE na Amsterdam Holdings, Inc 
(AHI). Inalok umano siya ng $10 
milyon para huwag nang 
makikumpitensya sa kontrata. 
Nakasampa rin ngayon ang 
isang petisyon sa Korte Suprema na 
humihiling na pawalambisa ang 
kontrata sa pagitan ng gubyernong 
Arroyo at ng ZTE Corporation. Pinu- 

puna ng mga nagpetisyon sa pangunguna 
ni dating Congressman Rolex Suplico ang 
proseso ng pagkakabuo ng kontrata na 
hindi dumaan sa pampublikong bidding. 

Kinukwestyon din nina Suplico ang 
naiulat na pagkawala ng pinirmahang 
kontrata na dahilan kung bakit hindi ito 
maaaring busisiin ng publiko at mga 
ahensya ng gubyerno. 

Bukod sa kontratang "broadband," 31 
pang kontrata sa iba't ibang kumpanyang 
Chinese ang sinasabing nawawala. Kabi- 
lang dito ang Cyber Education Project 
(CEP) na nagkakahalagang 5460 milyon (o 
P21.7 bilyon). Laman ng CEP ang paglala- 
tag ng katulad na sistema ng komunika- 
syon sa pagitan naman ng mga upisina ng 
Department of Education (DepEd) at mga 
eskwelahan. Kabilang sa iba pang mga 
kontrata ang kasunduan sa pag-aayos sa 
Angat Dam na nagkakahalaga ng 556.18 
milyon; pagluluwas ng tapioca sa China 
na nagkakahalaga ng 530 milyon, at pag- 
luluwas ng manga sa China (54.64 mil- 
yon). 

Pinupuna ng Bayan Muna ang kontra- 
tang CEP. Kinuwestyon ni Congressman 
Teodoro Casifio ang kakayahan ng gubyer- 
no na panghawakan ang napakalaking 
proyektong ito, kasama na ang paglalatag 
ng pasilidad sa bawat paaralan. Kabilang 
sa mga pasilidad na ito ang mga telebi- 
syon, satellite, mga kompyuter at iba 
pang gamit sa komunikasyon. Kakailanga- 
nin din nitong magtayo ng sariling ista- 
syon ng telebisyon na magpoprodyus ng 
mga palabas araw-araw na idadaan sa na- 
katakdang 12 channel ng CEP. 

Ngunit mas masahol pa rito, hihigu- 
pin ng proyekto ang limitadong pondo ng 
DepEd na mas angkop na gamitin para sa 
batayang mga pangangailangan ng pam- 
publikong edukasyon. Ayon kay Casiño, 
kung gagamitin sa kapakinabangan ng 
publiko ang nakalaang P21.7 milyon, 
makapagpapatayo na ito ng 51,913 ba- 
gong klasrum, makapag-eempleyo ng 
1,970,000 bagong guro, makabibili ng 
434 milyong bagong teksbuk o kaya'y 336 
milyong upuan. Maaari rin itong magamit 
upang mabigyan ng libreng edukasyon sa 
kolehiyo ang mahigit isang milyong es- 
tudyante. 


ANG BAYAN Setyembre 7, 2007 


Parangal kay Makoto Oda 


inararangalan ng PKP at buong 
Prevciusyonayona kilusan si 

Makoto Oda, bantog na nobe- 
lista at manunulat, aktibistang 
pangkapayapaan at mahigpit na ka- 
ibigan ng mamamayang Pilipino. Na- 
matay si Oda, 75, noong Hulyo 30 sa 
Tokyo, Japan sa sakit na kanser sa 
tiyan. 

Unang nakilala ng mamamayang 
Pilipino si Oda nang magsilbi siyang 
hurado sa Unang Sesyon ng Perma- 
nent People's Tribunal para sa Pilipinas na ginanap sa Belgi- 
um noong 1980. Hinatulan ng PPT noon ang diktadurang Mar- 
cos at ang imperyalistang US na nagkasala sa mga krimen la- 
ban sa mamamayang Pilipino at idineklara ang National De- 
mocratic Front of the Philippines bilang lehitimong kinatawan 
ng mamamayan. 

Muling nagsilbing hurado si Oda sa idinaos na Ikalawang 
Sesyon ng PPT para sa Pilipinas nitong nagdaang Marso. Hin- 
di niya ininda ang sakit na dala ng kanyang kanser. Walang 
nakakaalam ng kanyang karamdaman noon. 

Walang patid siyang lumahok sa limang araw na masisin- 
sin at mabibigat na deliberasyon. Masusi niyang pinakinggan 
ang mga testimonya ng mga pamilya ng biktima ng malala- 
lang paglabag ng rehimeng Arroyo sa karapatang-tao at ng 
gerang kontra-terorismo ni George Bush. 

Idineklara ng ikalawang sesyon na nagkasala ang rehi- 
meng Arroyo at amo nito na si Bush sa mga krimen laban sa 
mamamayang Pilipino. 

Kahit sa kasagsagan ng kanyang pagkakasakit, dala niya 
ang pagmamalasakit at pakikiisa sa mamamayang Pilipino. 
Noong Abril, ipinadala niya sa kanyang mga kaibigan at kap- 
wa mga aktibista ang ulat ng ikalawang sesyon ng PPT sa Pi- 
lipinas upang himukin silang bumisita at imbestigahan ang 
malalalang kaso ng paglabag sa karapatang-tao sa bansa. Ani- 
ya, hindi na kaya ng kanyang pangangatawan ang bumyahe at 
ikagagalak niya kung mayroong iba na makakapagsagawa ni- 
to. 

Isa si Oda sa tagapagtatag ng Permanent People's Tribunal 
sa Italy noong 1978. Napili siya dahil sa kanyang mahaba at 
makasaysayang paglaban sa gerang pananakop ng US sa Viet- 
nam noong dekada 1970 at puspusang pakikipaglaban para sa 
mga biktima ng kapabayaan, rasismo at iba pang inhustisya 
sa loob ng Japan. Isa siya sa mga nagtatag at namuno sa 
Behrein, isang malapad at makapangyarihang kilusang kontra- 
gera sa Japan. Nitong huli, isa rin siya sa mga tahasang ku- 
mundena sa "gera kontra-terorismo" ng rehimeng Bush at sa 
pananalakay at pananakop nito ngayon sa Iraq. ABI 

US, nagtatayo ng mga base militar sa Mindanao 


NAKATUON ngayon ang gubyernong US sa pagtatatag 
ng mga base militar sa Mindanao na gagamitin para sa 
mga operasyon ng Joint Special Operations Task 
Force-Philippines (JSOTF-P). 

Ayon sa mga ulat, umaabot sa 514.4 milyon (o hu- 
migit-kumulang P650 milyon) ang halaga ng kontrata 
sa pagitan ng US Naval Facilities Engineering Com- 
mand (NAVFAC) at ng Global Contingency Services LLC, 
ng Texas, USA, para magtayo ng mga pasilidad para sa 
“suportang pang-operasyon” ng JSOTF-P. 

Ang JSOTF-P ay isang yunit ng US Special Opera- 
tions Command (US SOC) na nakabase sa Zamboanga 
City at iba't ibang bahagi ng Mindanao. Kabilang ang 
mga tropa ng JSOTF-P sa mga nagdidirihe at lumala- 
hok sa mga operasyong pangkombat ng AFP sa Basi- 
lan at Sulu. Nakatuon ang misyon ng pwersang ito sa 
“unconventional warfare” at “counter-insurgency.” 

Ang kanilang presensya sa Pilipinas ay kongkre- 


tong patunay ng hangad ng US na magkaroon ng per- 
manenteng presensyang militar sa Pilipinas. Ang ma- 
tagalang presensya rito ng JSOTF-P ay bahagi rin ng 
estratehiya ng US ng “forward deployment” o pagpa- 
pakat ng maliliit at makilos na yunit militar upang ti- 
yakin ang presensya ng US sa iba't ibang panig ng 
mundo. 

Katuwang ng Global Contingency ang DynCorp In- 
ternational, Parsons Global Service at PWC Logistics sa 
pagbibigay ng “suporta para sa mga pwersang nag-oo- 
perasyon” at “suporta para sa pagbabase.” 

Ang kontrata sa pagtatayo ng mga pasilidad sa 
Mindanao ay inaasahang matatapos sa Enero 2008. 
Subalit maaaring may sumunod pa rito dahil mayroong 
$450 milyong kontrata ang militar ng US para sa pag- 
lalatag ng mga pasilidad para sa operasyon ng US Spe- 
cial Operations Command (US SOC) sa iba't ibang pa- 
nig ng mundo. 


Mga susing upisyal ni Bush, sunud-sunod na nagbitiw 


PATUNAY ng lumalalang pagkakahi- 
walay ng rehimeng Bush ng US, 
sunud-sunod na nagbibitiw ang 
ilang susing upisyal ito. 

Pinakahuli sa mga nagbitiw na 
upisyal si US Attorney General Al- 
berto Gonzales noong Agosto 27. 
Dalawang linggo bago ito, nagbi- 
tiw din si Karl Rove, Deputy Chief 
of Staff, isang kilalang neo-konser- 
batibo na matagal nang punong ta- 
gapayo ni Bush. Mas maaga pa ri- 
to, napilitang magrisayn sina Do- 
nald Rumsfeld (Secretary of De- 
fense), Harriet Miers (abugado ni 
Bush), Michael Brown (pinuno ng 
Department of Homeland Security) 
at Dan Bartlett (Communications 
Director). Inianunsyo na rin ni 
Tony Snow (Press Secretary) ang 
kanyang pagbibitiw ngayong Set- 
yembre. 

Ang mga pagbibitiw ay matagal 
nang iginigiit ng mga galit na ma- 
mamayan ng US dahil sa maraming 

pagkakamali ng mga ito sa pama- 
mahala, mga aktong mapaminsala 
sa seguridad ng mamamayan at 
mga malawakang pagyurak sa kara- 
patang-tao. 

Si Attorney General Gonzales 
ay malaon nang binabatikos ng 
mga tagapagtaguyod ng mga kara- 
patang-sibil at mga senador at 
kongresista dahil sa pagsuporta 
niya sa mga patakarang labag sa 
mga karapatang-tao. Dinedepensa- 
han noon ni Gonzales ang pagtor- 
tyur sa mga detenido sa Abu Ghra- 
ib sa Iraq at Guantanamo Prisons 
sa Cuba. Iginiit din niya na may 
karapatan umano ang gubyerno na 
manmanan ang mamamayan kahit 
walang kaukulang kautusan ng 
korte. Isa rin siya sa pangunahing 
nagtulak ng mapaniil na Patriot 
Act. 

Si Karl Rove naman ay kilalang 
political consultant na matagal na 
nanilbihan sa mga presidente ng 


US gaya ng nakatatandang Bush at 
kay Ronald Reagan. Naging bantog 
din siyang tagakampanya ng mga 
kandidatong Republican sa pagka- 
gubernador at senador. Kabilang si- 
ya sa maliit na sirkulo ng mga upi- 
syal ng rehimeng Bush na tinaguri- 
an nang “White House Iraq Group” 
mula noong 2002. Ang grupong ito 
ang nanulsol na atakehin ang Iraq 
at nagdiin sa pananaw na banta sa 
seguridad ng US si Saddam Hus- 
sein. 

Sangkot din si Rove sa pagbibi- 
gay ng malalaking kontratang 
panggubyerno sa mga imperyalis- 
tang kumpanyang gaya ng Intel, 
Enron, Boeing, General Electric at 
Pfizer. 

Bagamat nagbitiw na ang mga 
upisyal ni Bush, iginigiit pa rin ng 
mamamayang Amerikano na ipag- 
patuloy ang mga imbestigasyon 
hinggil sa mga anomalyang kinasa- 
sangkutan ng mga ito. 

Palayain si Kasamang Jose Ma. Sison 


ariing kinukundena ng Partido Komunista ng 
Mr: (PKP) at ng buong rebolusyonaryong 

kilusan ang pag-aresto ng pulisyang Dutch kay 
Kasamang Jose Maria Sison, Tagapangulong Tagapag- 
tatag ng PKP at Senior Political Consultant ng Nation- 
al Democratic Front of the Philippines (NDFP). 

Bastos na nireyd at hinalughog ng pulisyang 
Dutch noong Agosto 28 ang NDFP International Infor- 
mation Office sa Utrecht, The Netherlands at ang mga 
tahanan ng mga Sison at iba pang upisyal at istap ng 
NDFP peace panel, nang walang ipinakitang mandam- 
yento. Winasak ng pulisyang Dutch ang mga pintuan, 
sapilitang pinasok at sinamsam ang mga kompyuter, 
dokumento at personal na kagamitan sa nireyd na mga 
upisina at tahanan. 

Hindi ikinakaila ng rehimeng Arroyo ang papel ni- 
to sa likod ng pag-aresto kay Kasamang Sison. Buong- 
buo ang suportang lohistikal at pampulitika sa mga 
indibidwal na nagsampa ng kaso. Wala pa mang pag- 
lilitis, ipinahayag na ng mga upisyal ni Arroyo na ha- 
ngad nilang parusahan ng kamatayan si Kasamang Si- 
son. 

Si Kasamang Sison ay idinadawit sa kaso ng pag- 
kakapaslang kina Romulo Kintanar at Ar- 
turo Tabara noong 2003 at 
2004, nang ang mga ito'y lu- 
maban habang inaaresto 
ng mga tauhan ng Bagong 
Hukbong Bayan (BHB) 
ayon sa atas ng hukumang 
bayan sa bansa. Walang bata- 
yan ang paratang na iniutos 
ni Kasamang Sison ang pagpaslang sa da- 
lawa. Ang gayong akusasyon ay hindi papa- 


Protesta at suporta 


Mga tampok 
sa isyung ito... 


para kay Ka Joema 
PAHINA 3 


Baggao: Napanday 
sa hirap, sakripisyo 
at pakikibaka 


sa sa anumang matinong korte. Dati nang isinampa 
ang mga kasong ito sa isang korte sa Pilipinas at ipi- 
naloob sa kasong rebelyon, pero ibinasura ng husga- 
do dahil sa kawalan ng batayan. 

Mali at malisyoso ang pinalalabas na si Kasamang 
Sison ay tuwirang responsable sa mga kilos at aktibi- 
dad ng BHB. Ang mga Pulang mandirigma ay kumiki- 
los nang naaayon sa atas ng liderato ng PKP, kumand 
ng hukbong bayan at rebolusyonaryong gubyernong 
bayan na nakabase sa Pilipinas. Hindi ito isang “pri- 
badong hukbo” ni 
Kasamang Sison, 
tulad ng nais 
palabasin ng 
reaksyunar- 
yong estado. 

PAHINA 10 
PAHINA 5 


Mga instruksyon sa paglilimbag 


1. Ang pahina 13, na eksaktong kopya ng pahina 1 maliban sa mas mapusyaw ang 
masthead o logo ay para sa mga gumagamit ng mimeo machine o naglilimbag sa para- 
ang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang proble- 
ma kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


